ڈونکر ووٹ

ڈونکر ووٹ آٹوموبائل بی وی چھِ لِلیسٹاڈ، نیدرلینڈَس مَنٛز واقعہٕ اَکھ کمپنی یۄس اتھہٕ سۭتؠ بناونہٕ آمٕژ، واریاہ ہلکہٕ وزنٕچ سپورٹس کارٕ بناوان چھِ۔ امہِ برانڈٕچ بُنیاد ٲس 1978 مَنٛز یُپ ڈونکر ووٹَن ترٛٲومٕژ۔ 1996 مَنٛز کۆر ڈونکر ووئٹَن فورڈ سٕنٛدؠو انجنَو بدلہٕ آڈی انجنَن ہُنٛد اِستِمال کرُن شروٗع۔ کمپٔنی ہُنٛد نصب العین چھُ "غٲر سمجھوتہٕ" ییٚمیُک مطلب چھُ کُنہِ تہِ قٕسمٕک برقی مدتہٕ ورٲے گٲڑؠ چلاوٕنؠ، یِتھ کٔنؠ زَن اینٹی لاک سسٹم، سلپ پروٹیکشن سسٹم، یا پاور سٹیئرنگ۔

ڈونکر ووٹ چھِ اَکھ ذٲتی ملکیتی کمپنی یۄس 2019 ہَس مَنٛز سبکدوش گژھنَس تام پننِس بٲنی یوپ ڈونکر ووٹ سٕنٛدِس کنٹرولَس مَنٛز روٗز۔ 2021 مَنٛز سنبھول تٔمؠ سٕنٛدؠ نیٚچوؠ ڈینس ڈونکر ووئٹَن منیجنگ ڈائریکٹر سُنٛد عہدٕ۔ یوپٕنؠ خانٛدارِنہِ، مارین ڈونکر ووئٹ، تہٕ تِہٕنٛز کورِ امبر تہِ کۆر کمپنی ہٕنٛز کارٕبٲرؠ ترقی تہٕ شناخت قٲیم کرنس مَنٛز اہم کِردار ادا۔ امبر ٲس گُرؠ سوارِ ہِنٛدِس کھیلَس مَنٛز شٲمِل تہٕ چینَس مَنٛز پنٕنؠ عملی تربیت پوٗرٕ کرنہٕ پتہٕ کٔرٕن مارکیٹنگ مینیجر سٕنٛدِ حثیتہٕ کمپنی مَنٛز شٲمِل۔ کمپٔنی ہٕنٛز ماڈل کار "ایس ۸ اے" اوس امبر کِس ناوس پؠٹھ ناو تھاونہٕ آمُت، ییٚلہِ زَن "ڈی8" اوس ڈینس سٕنٛدِس ناوس پؠٹھ ناو تھاونہٕ آمُت۔۔

یوپَن کٔر 1978 مَنٛز کٹ کارن ہٕنٛدِ درآمد کَرن وٲلہِ پٲٹھؠ کمپنی شروٗع، مگر ییٚلہِ تٔمِس احساس گۆو زِ تِم سڑکَن پؠٹھ تھاونہٕ خٲطرٕ پیٚیہِ بٔڑؠ تبدیٖلی ہٕنٛز ضروٗرت، تٔمؠ کٔر کار پانہٕ بناوٕنؠ شروٗع۔ یَتھ کٔنؠ بنٲو تٔمؠ ٹنہوونس مَنٛز أکس شیڈ مَنٛز لوٹس سیون کہ اندازٕ سۭتؠ ماخوذ نقشس پؠٹھ گوڑنچ "S7" کار۔ 1983 مَنٛز، ڈونکر ووٹن کٔر پیداوار بڑاونہٕ خٲطرٕ دریائے لویس مَنٛز اَکھ بٔڑ فیکٹری قٲیِم، تہٕ 2000 مَنٛز کٔر کمپنی پنُن موجودٕ ہیڈ کوارٹر تہٕ مینوفیکچرنگ یونٹ للسٹڈ منتقل۔ 2003 مَنٛز، گاڑین ہٕنٛدِ ڈھانچٕچ تیاری، یۄس گۄڈٕ نیٚبرِم پیٚٹھٕ ٲس کرنہٕ آمٕژ، آیہٕ لِلسٹاڈس مَنٛز کمپنی ہٕنٛدِس پننِس فیکٹری مَنٛز منتقٕل کرنہٕ۔

 حَوالہٕ 

زٲژ:کمپنی